Betri afli en í fyrra , segir skipstjórinn á Kidda RE 89 Upphaf grásleppuveiða í Faxaflóa lofar góðu þegar aflabrögð eru annars vegar . „ Það er mikið betri grásleppuveiði hér sunnan Snæfellsness í ár heldur en var í fyrra . Við erum með netin hér inn af Arnarstapa , inn með ströndinni . Í dag fengum við tvö og hálft tonn af grásleppu . Í gær voru það þrjú tonn og hið sama í fyrradag , “ segir Arnar Kristinsson skipstjóri og útgerðamaður Kidda RE 89 í viðtali við vef Skessuhorns . Þeir róa tveir saman á Kidda RE . „ Þetta er það sem reglugerðin leyfir í ár . Alls eru þetta 111 net hjá okkur . “